శివలోకనాథర్ దేవాలయం, తిరుప్పుంకూర్

శివలోకనాథర్ ఆలయం  భారతదేశంలోని తమిళనాడు రాష్ట్రంలో ఉన్న ఒక హిందూ దేవాలయం. ఇది శివుడికి అంకితం చేయబడింది. ఈ ఆలయం వైతీశ్వరన్ కోయిల్ పశ్చిమాన 3 మైళ్ల దూరంలో ఉన్న తిరుపుంకూర్ లేదా తిరుపుంకూరు గ్రామంలో ఉంది. ఈ ఆలయం 63 మంది నాయనార్ల లో ఒకరైన శైవ సాధువు నందనార్ పురాణంతో ముడిపడి ఉంది. దళితుడిగా ఉన్నప్పుడు, ఆలయ ప్రవేశానికి నందనార్ కు అనుమతి లేదు, ఆలయ ద్వారం నుండి నందనార్ కు అడ్డంకిగా కాకుండా ఉండటానికి ఆలయ ఆవరణలోని నంది విగ్రహం శివుడి ఆదేశాల మేరకు కొన్ని అంగుళాలు కదిలింది. 

ఈ ఆలయం  సంబందర్, అప్పర్, సుందరర్ అనే ముగ్గురు నాయనార్లు పాడిన దేవారం పాటలు పొందిన శైవ తలంగా ప్రసిద్ధి చెందింది. ఈ తలం మైలాడుతురై నగర సమీపంలో (మాజీ నాగపట్టినం జిల్లా) ఉంది. దళిత సంతుడైన నందనార్ దర్శనం కోసం శివుడు నంది విగ్రహాన్ని కొద్దిగా పక్కకు కదిలించిన తలం అని పురాణ విశ్వాసం (ఐతిహ్యం) ఉంది. తేవరం  పాడల్ పేట్ర స్థలాలలో చోళ నాడు కావేరి ఉత్తర తీర తలాలలో ఇది 20 వ స్థలంగా గుర్తించబడింది.  

 నంది పక్కకు కదిలిన కథ 
చోళ నాటులో ఆధనూర్ అనే చిన్న గ్రామం ఉంది (ఇది నేటి మేళ ఆధనూర్). ఇది తిరుప్పుంకూర్‌కు పశ్చిమాన సుమారు రెండు మైళ్ళ దూరంలో ఉంది. అక్కడ పులయ కుటుంబంలో జన్మించిన నందనార్ ఒక బ్రాహ్మణుని వద్ద వ్యవసాయ కూలీగా పని చేసేవాడు. ఒక రోజు సమీపంలోని తిరుప్పుంకూర్ లో ఉన్న శివలోకనాథుని దర్శించేందుకు బయలుదేరాడు. కానీ అంటరానితనం అనే కారణంతో ఆలయంలోకి ప్రవేశించలేక ఆలయ గేటు వద్ద నుంచే దర్శనం ప్రయత్నించాడు. కానీ ప్రవేశ ద్వారం వద్ద ఉన్న పెద్ద నంది విగ్రహం శివుని దర్శనాన్ని అడ్డగించింది. నందనార్ "ఈ నంది కొద్దిగా పక్కకు కదిలితే దేవుని దర్శనం పొందగలనేమో" అని మనసులో అనుకున్నాడు. అప్పుడు శివుడు తన నందిని చూసి,  "పిల్లా, కొద్దిగా పక్కకు కదిలి నిలువు. నా భక్తుడి దర్శనాన్ని అడ్డుకుంటున్నావు" అని ఆజ్ఞాపించాడు. నంది అలాగే పక్కకు కదిలింది. నందనార్‌కు శివ దర్శనం లభించింది.  ఇప్పటికీ శివలోకనాథుని సన్నిధిలో నంది ఉత్తర వైపున కొద్దిగా పక్కకు నిలిచి ఉండటం దర్శించవచ్చు.

 ఆలయ నిర్మాణం 
ఈ ఆలయం అతి పెద్దదిగా కాకుండా, అతి చిన్నదిగా కాకుండా మధ్యస్థ పరిమాణంలో ఉంది. గోపుర ద్వారం దాటి నంది మండపం చేరి, నందిని దాటి గర్భగృహంలో శివుని దర్శించాలి. మహామండపంలో దక్షిణాభిముఖంగా నటరాజు విగ్రహం ఉంది. శివుడు శివకామితో కలిసి ఆనంద తాండవం ఆడుతున్న భంగిమలో దర్శనమిస్తాడు. ఆయన పాదాల వద్ద వాద్యాలు మోగించే భూతగణాలు శిల్ప రూపంలో కనిపిస్తాయి. అమ్మవారు సౌందర్యనాయకి ప్రత్యేక ఆలయంలో ఉన్నారు.  ఈ తలంలో నందనార్ (తిరునాళై పోవారాం నందన్) తామ్ర విగ్రహ రూపంలో దర్శించవచ్చు.

 సాహిత్య ప్రస్తావన 
తిరునావుక్కరసర్ తిరుపుంకూర్, తిరునీదూర్ దేవత యొక్క లక్షణాన్ని వివరిస్తాడు 

 తిరుత్తల పద్యాలు 
ఈ తలం గురించి తేవారంలోని కొన్ని ప్రసిద్ధ పాద్యాలు:

 తిరుజ్ఞాన సంబందర్  పాడిన పథిగం 
முந்தி நின்ற வினைக ளவைபோகச் சிந்தி நெஞ்சே சிவனார் திருப்புன்கூர் 

அந்தம் இல்லா அடிக ளவர்போலுங் கந்த மல்கு கமழ்புன் சடையாரே.

மூவ ராய முதல்வர் முறையாலே தேவ ரெல்லாம் வணங்குந் திருப்புன்கூர்

ஆவ ரென்னும் அடிக ளவர்போலும் ஏவின் அல்லார் எயில்மூன் றெரித்தாரே.

 తిరునావుక్కరసర్ పాడిన పథిగం 
பிறவாதே தோன்றிய பெம்மான் றன்னைப் பேணாதார் அவர்தம்மைப் பேணா தானைத் 

துறவாதே கட்டறுத்த சோதி யானைத் தூநெறிக்குந் தூநெறியாய் நின்றான் றன்னைத் 

திறமாய எத்திசையுந் தானே யாகித் திருப்புன்கூர் மேவிய சிவலோ கனை

நிறமா மொளியானை நீடூ ரானை நீதனே னென்னேநான் நினையா வாறே..

 సుందరమూర్తి స్వామిగళ్ పాడిన పథిగం 
அந்த ணாளன்உன் அடைக்கலம் புகுத	அவனைக் காப்பது காரண மாக	

வந்த காலன்தன் ஆருயி ரதனை	வவ்வி னாய்க்குன்றன் வன்மைகண் டடியேன் 

எந்தை நீஎனை நமன்றமர் நலியில்	இவன்மற் றென்னடி யானென விலக்கும்	

சிந்தை யால்வந்துன் றிருவடி அடைந்தேன்	செழும்பொ ழில்திருப் புன்கூர் உளானே..

 చిత్రమాలిక 

 గమనికలు 

 మూలాలు 



 బాహ్య లంకెలు 

 వేంకటం మొదలు కుమరి వరకు 2/తిరుప్పుంకూర్ శివలోకన్
 తల చరిత్ర - దేవార పాడల్ పేట్ర తలాలు
 సంబందర్ పాడిన పథిగం
 అప్పర్ పాడిన పథిగం
 సుందరర్ పాడిన పథిగం

వర్గం:Coordinates on Wikidata
వర్గం:ద్రావిడ శిల్పకళ
వర్గం:మైలాడుతురై జిల్లాలోని శివ ఆలయాలు
వర్గం:మైలాడుతురై జిల్లాలోని హిందూ ఆలయాలు
వర్గం:తమిళనాడు పుణ్యక్షేత్రాలు